টুইটার: ৪৪০০ কোটি ডলারে দিয়ে কেনার পরিকল্পনা স্থগিত করলেন ইলন মাস্ক
টেক বিলিওনেয়ার ইলন মাস্ক সামাজিক যোগাযোগের একটি গুরুত্বপূর্ণ প্ল্যাটফর্ম টুইটার ৪,৪০০ কোটি ডলারে কিনে নেয়ার এক পরিকল্পনা স্থগিত করেছেন।
টুইটারে কতগুলো ফেক অথবা স্প্যাম অ্যাকাউন্ট রয়েছে সে সম্পর্কে তিনি এখন খোঁজ-খবর করছেন।
মোট টুইটার ব্যবহারকারীদের মধ্যে ফেক বা স্প্যাম অ্যাকাউন্টের সংখ্যা "শতকরা পাঁচ শতাংশের নীচে" কিনা, তিনি এখন সেই তথ্যের জন্য অপেক্ষা করছেন বলে তিনি জানিয়েছেন।
এই ঘোষণার পর শেয়ার বাজারে লেনদেন শুরু হওয়ার আগেই টুইটারের দাম ২৫% পড়ে গেছে।
গত দু'সপ্তাহ আগে টুইটার জানিয়েছিল যে চলতি বছরের প্রথম তিন মাসে ফেক অ্যাকাউন্টের সংখ্যা মোট ইউজারদের শতকরা পাঁচ ভাগেরও কম।
মি. মাস্ক এখন সেই তথ্য যাচাই করে দেখছেন।
চুক্তির শর্ত অনুযায়ী, এই বিক্রি শেষ পর্যন্ত না ঘটলে ক্ষতিপূরণ হিসেবে তাকে ১০০ কোটি ডলার টুইটারকে দিতে হবে।
মি. মাস্ক টু্‌ইটার থেকে সব ফেক কিংবা স্প্যাম অ্যাকাউন্ট দূর করতে চান।
স্বয়ংক্রিয় স্প্যাম অ্যাকাউন্টের সমস্যা নিয়ে টুইটার দীর্ঘদিন ধরে ভুগছে।

টেক বিলিওনেয়ার ইলন মাস্ক সামাজিক যোগাযোগের একটি গুরুত্বপূর্ণ প্ল্যাটফর্ম টুইটার ৪,৪০০ কোটি ডলারে কিনে নেয়ার এক পরিকল্পনা স্থগিত করেছেন।